আপনি দ্বীনের বিভিন্ন শাখায় ও মাধ্যমে দ্বীনের কোনো খাদেমকে সহযোগিতা করবেন এবং নিজের কাজে তার সহযোগিতাও কামনা করবেন, কিন্তু ঐ ব্যক্তিকে তার কাজ থেকে সরিয়ে নিজের কাজের সাথে যুক্ত করা কোনোভাবেই সমীচীন নয়। কারণ তিনি ওই কাজটির সাথে যুক্ত হয়েছেন অনেক চেষ্টা-সাধনার পর। দ্বীনের কাজের জন্য নিজের ব্যক্তিগত বিভিন্ন কাজের চাপের ভিতরে একটি তারতীব ঠিক করেছেন। আপনি যদি তাকে তার কাজ থেকে সরিয়ে দেন, তাহেল শয়তান এবং নফস তাকে সব ধরনের কাজ থেকেই সরিয়ে দেয়ার চেষ্টা করবে।